stanford-oval/wikipedia huggingface dataset:
רינאלדו קונאו
הערות שוליים

↑  Hughes, Edan Milton (1989). Artists in California, 1786-1940. San Francisco, CA: Hughes Publishing Company. p. 127.
↑  1406012, CUNEO: A Family of Early California Artists, Issuu (באנגלית)
↑  Rinaldo (Richard) Cuneo - Biography, www.askart.com
↑  Rinaldo Cuneo, www.hardygalleries.com
↑  ULAN Full Record Display (Getty Research), www.getty.edu
↑  Contrasts Mark Laguna Winter Art Exhibition". Los Angeles Times. January 1, 1933. p. B4.
↑  "Rinaldo Cuneo"
↑  Millier, Arthur (October 21, 1934). "Art Exhibitions Reviewed". Los Angeles Times. p. A6.
↑  Cuneo, Landscape Artist, Succumbs". Los Angeles Times. December 28, 1939. p. 9.
| --- | --- |
בקרת זהויות :  GND: 11911111X  ISNI: 0000 0000 6675 4711  LCCN: n92001504  SNAC: w6cz412q  ULAN: 500072161  VIAF: 18024441   WorldCat (עם VIAF): 18024441 
רינלדו קונאו, נוף באזור מפרץ מקסיקו
אובדן עמום

אובדן עמום הוא סוג של אובדן שמתאפיין בהיעדר של סבירות משמעותית להגיע לסגירת מעגל רגשית או לבהירות רגשית. אובדן מסוג זה מותיר את האדם במצב מתמיד של חיפוש אחר תשובות, ובכך מסבך ומעכב את תהליך האבל, ולעיתים קרובות מוביל לאבל בלתי פתור. הסיבות לאובדן עמום כוללות אי פוריות, הפסקת הריון, היעלמות של בן משפחה, מוות של בן זוג לשעבר, וכן בן משפחה המצוי במצב של ירידה קוגניטיבית עקב מחלת האלצהיימר.
ניתן לסווג אובדן עמום לשני סוגים: אובדן פיזי או אובדן פסיכולוגי. אובדן פיזי ואובדן פסיכולוגי נבדלים זה מזה בכך שבראשון מתאבלים על אובדן הגוף הפיזי, ואילו בשני מתאבלים על אובדן נפשי. חוויית אובדן עמום עלולה לעורר שאלות אישיות, כגון: "האם אני עדיין נשוי לבן הזוג הנעדר שלי?" או "האם אני עדיין ילד להורה שכבר לא זוכר אותי?". מאחר שלא מתקיים תהליך של אבל באובדן עמום, קשה יותר להתמודד אתו או לעבור לשלב של השלמה. ישנם סוגים שונים של אבל שיכולים להתרחש בעקבות סוג העמימות שנחווה, ובהתאמה, ישנן טכניקות טיפול שונות המותאמות לטיפול בסוגי האבל המסוימים. המטרה הכוללת של הטיפול להתמודדות עם אובדן עמום היא להתגבר על הטראומה הקשורה בו, ולהחזיר את החוסן הנפשי.
מקור המושג

את המונח "אובדן עמום" טבעה הפסיכולוגית וחוקרת האבל האמריקאית פאולין בוס בסוף שנות ה-70 של המאה העשרים, לאחר שחקרה משפחות של חיילים נעדרים בעקבות פעולה צבאית בה השתתפו. מ-1973 עד 1977, השתמשה בוס במונח "עמימות גבולות", אך מאוחר יותר היא החליפה אותו במונח "אובדן עמום".
סוגים

אובדן עמום יכול להיות פיזי או פסיכולוגי באופיו.
סוגים > אובדן פיזי

אובדן פיזי עמום משמעו שגופו של אדם אהוב אינו נמצא עוד בסביבה, כמו במקרה של נעדר או של גוף שטרם התאושש ממלחמה, אך עדיין מתקיימת תקווה לחזרתו. אובדן פיזי עמום יכול להתמשך על פני דורות, כגון משפחות של קורבנות השואה, ויכול לגרום למצוקה טראומטית כגון הפרעת דחק פוסט-טראומטית.
סוגים > אובדן פסיכולוגי

הסוג השני של אובדן עמום קורה כאשר האדם עדיין קיים פיזית, אך נעדר פסיכולוגית. זה קורה במקרים שבהם המוח נפגע, ולכן משפיע על ההתנהגות או על הרווחה של הפרט. אובדן פסיכולוגי עמום מתרחש לא רק בקרב בני המשפחה והחברים של האדם שנפגע, אלא גם בנפשו של האדם הפגוע עצמו, אשר מאבד תחושת עצמי וחווה אובדן זהות או טשטוש זהות.
הערות שוליים

↑  Boss, Pauline (2000). Ambiguous Loss: Learning to Live with Unresolved Grief. Harvard University Press. ISBN 978-0674003811.
↑  Ball, Aimee Lee (12 בינואר 2012). "Exit Left, Wordlessly". The New York Times. נבדק ב-25 ביולי 2013. {{cite news}}:  (עזרה)
↑  Beam, C., & Dudly, D. (2014, August 1). Living With A Loved One's Disappearance. AARP The Magazine.
↑  Dudley, Brier (31 במאי 2008). "From the Jim Gray tribute: Searching the sea, coping with ambiguity and the Microsoft discount". The Seattle Times. אורכב מ-המקור ב-3 בספטמבר 2014. נבדק ב-26 ביולי 2013. {{cite web}}:  (עזרה)
↑  Boss, Pauline (באפריל 2010). "The Trauma and Complicated Grief of Ambiguous Loss". Pastoral Psychology. 59 (2): 138. doi:10.1007/s11089-009-0264-0. {{cite journal}}:  (עזרה)
↑  Boss, Pauline (בנובמבר 1999). "Insights: ambiguous loss: living with frozen grief". The Harvard Mental Health Letter. 16 (5): 4–6. PMID 10521908. {{cite journal}}:  (עזרה)
↑  Roos, Susan (2013). "Chronic Sorrow and Ambiguous Loss: Gestalt Methods for Coping with Grief". Gestalt Review. 17 (3): 229–239. doi:10.5325/gestaltreview.17.3.0229.
1 2  Boss, Pauline; Carnes, Donna (בדצמבר 2012). "The Myth of Closure". Family Process. 51 (4): 456–469. doi:10.1111/famp.12005. PMID 23230978. {{cite journal}}:  (עזרה)
↑  Boss, Pauline (באפריל 2010). "The Trauma and Complicated Grief of Ambiguous Loss". Pastoral Psychology. 59 (2): 138. doi:10.1007/s11089-009-0264-0. {{cite journal}}:  (עזרה)
↑  Boss, Pauline (באפריל 2010). "The Trauma and Complicated Grief of Ambiguous Loss". Pastoral Psychology. 59 (2): 139. doi:10.1007/s11089-009-0264-0. {{cite journal}}:  (עזרה)
↑  Boss, Pauline (באפריל 2010). "The Trauma and Complicated Grief of Ambiguous Loss". Pastoral Psychology. 59 (2): 138. doi:10.1007/s11089-009-0264-0. {{cite journal}}:  (עזרה)
↑  Landau, Judith; Hissett, Jennifer (במרץ 2008). "Mild traumatic brain injury: Impact on identity and ambiguous loss in the family". Families, Systems, & Health. 26 (1): 74. doi:10.1037/1091-7527.26.1.69. {{cite journal}}:  (עזרה)
אי בודד

אי בודד באטול באה באיים המלדיביים
אי בודד או אי לא מיושב הוא אי שלא מאוכלס באופן קבוע על ידי בני אדם. כמה איים בודדים מוגנים כשמורות טבע וחלקם בבעלות פרטית.
בקולנוע, בתיאטרון ובספרות איים בודדים משמשים לעיתים קרובות כמפלט לניצולים מספינות טרופות. איים אלה לעיתים קרובות מממשים סטראוטיפים של "גן עדן".
האי דבון בקנדה הוא האי שאינו מיושב הגדול בעולם.
הערות שוליים

↑  לאונרד דיוויד, Mars on Earth: Canadian Arctic Serves as Red Planet Training Ground, ‏8 בדצמבר 2015 (באנגלית)
| --- | --- |
בקרת זהויות :  LNB: 000345014 
ערך זה הוא קצרמרבנושא איים. אתם מוזמנים לתרום לוויקיפדיה ו.
אטול אוליטי

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  9°58′N 139°40′E﻿ / ﻿9.97°N 139.67°E﻿ / 9.97; 139.67
 שטח:  4.5 קילומטר רבוע
 נתונים מדיניים
 מדינה:  מיקרונזיה מיקרונזיה
 אזור זמן:  UTC+10
  (למפת מיקרונזיה מוגדלת) פליקיר ונו טופול קולוניה קולוניה האוקיינוס השקטאטול אוליטי(למפת מיקרונזיה רגילה) פליקיר ונו טופול קולוניה קולוניה האוקיינוס השקטאטול אוליטי
 
אטול אוליטי בצילום מהאוויר
אוליטי הוא אטול שנמצא באיי קרוליין שבמערב האוקיינוס השקט. האטול מורכב מ-40 איים קטנים ששטחם הכולל הוא 4.5 קמ"ר, המקיפים לגונה ששטחה 548 קמ"ר (הרביעית בשטחה בעולם). האטול מהווה חלק ממדינת יאפ שבמיקרונזיה. אוכלוסיית אוליטי הייתה 773 תושבים בשנת 2000. ארבעה מתוך איי האטול מיושבים: פאלאלופ, אזור, מוגמוג ופדאראי, כאשר פאלאלופ הוא הנגיש מביניהם מאחר שיש בו מסלול המראה, מלון קטן, תחנת דלק, חנות ובית ספר תיכון. מוגמוג מהווה מושבו של הצ'יף הגבוה של אוליטי אולם לכל אחד מארבעת האיים המיושבים יש צ'יף משלו.
ישנן מספר ספינות שקועות מימי מלחמת העולם השנייה בלגונה, שכן בסביבות האי נערכו מספר קרבות במהלך המלחמה. חלק מהספינות נהגו לדלוף דלק אולם הצי האמריקאי ביצע מבצע ניקוי בפברואר 2003. הים בסביבות אוליטי ממשיך להיות מתאים לדיג ולצלילה למרות שמספר טייפונים בשנים האחרונות שחקו חלק מהשוניות.
מספר התושבים באוליטי משתנה כל הזמן משום שבני האיים נוהגים לעבוד או ללמוד בחו"ל ואז לחזור. באירועים מיוחדים כמו סיום לימודים, חתונות או לוויות מספר התושבים יכול לעלות במידה רבה.
חלק מהאיים כוללים כעת רשת חשמל והכנסת טלפונים סלולריים ונגני וידאו הביאו לאטול המבודד הזה את העולם החיצוני.
היסטוריה

אוליטי התגלה על ידי יורד הים הפורטוגלי דייגו דה רוצ'ה בשנת 1526.
במהלך מלחמת העולם השנייה האטול היה בסיס ימי חשוב לצי האמריקני. בתחילת המלחמה היפנים הקימו באיים תחנות רדיו ומזג אוויר והשתמשו מדי פעם בלגונה כמעגן. משום כך הפציצו נושאות מטוסים אמריקאיות את האיים ב-1944 ולאחר מכן השתמשו בהם כמקום היערכות לתקיפת הפיליפינים, טאיוואן ואוקינאווה.
ב-23 בספטמבר 1944, גדוד של הצבא האמריקאי נחת ללא הפרעה באוליטי משום שהיפנים פינו את האטול מספר חודשים קודם לכן. תוך מספר חודשים עגנו בלגונה 617 ספינות שהתכוננו לתקיפה אוקינאווה. היפנים תקפו מפעם לפעם את הספינות במעגן מהאי יאפ שהיה עדיין בשליטתם, ואף הסבו נזקים לאחת מנושאות המטוסים האמריקאיות בהתקפת קמיקזה מיוחדת שיצאה מיפן.
מסלול ההמראה בפאלאלופ נבנה במהלך המלחמה והאמריקאים השתמשו בו כבסיס אווירי. באותה תקופה תושבי האי פונו לפדאראי. שאר האיים הפכו לבסיסים שסייעו לספינות בלגונה.
אורדוביק

ראשוני הדגים הופיעו באורדוביק כמו ה-Arandaspis
אורדוביק הוא התור הגאולוגי השני בעידן הפלאוזואיקון.
התור נמשך 71 מיליוני שנים, בין 510 מיליוני שנים ועד לפני 439 מיליוני שנים.
הגאולוג האנגלי, צ'ארלס לאפוורט', היה זה שנתן לתור את שמו, על שם האורדוביקים, שבט קלטי קדום שחי בוויילס. הגדרת התור הייתה הכרעה לעניין סלעים שנמצאו בוויילס, והחוקרים חלקו תחילה בשיוכם: לתור הקמבריון (שקודם לאורדוביק) או לתור הסילור (המאוחר לו). הקונגרס הגאולוגי קיבל את ההגדרה של לאפוורט' ב-1960, כארבעים שנה לאחר מותו.
במהלך האורודוביק החלה בדרום כדור הארץ התכנסות יבשות שיצרה את גונדוונה, כשלב מקדים לקראת היווצרות יבשת-העל פנגיאה.
תקופה זו מתאפיינת בשליטת חסרי החוליות ושגשוג של צמחי הים. לראשונה מופיעות שוניות האלמוגים וגם ראשוני החולייתנים.
בעלי חיים מתקופת האורדוביק

אגירוקאסיס
אסטרספיס
מגלוגרפטוס
אורתוקראס
איסוטלוס
גלריה של מאובנים

Cystaster stellatus, Corynotrypa
Trypanites
Petroxestes
Bryozoa
Brachiopoda, Bryozoa
Platystrophia ponderosa
Echinosphaerites
Prasopora
Brachiopoda, Bryozoa
Protaraea richmondensis
Zygospira modesta
Amplexograptus
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
פלאוזואיקון
| קמבריון | אורדוביק | סילור | דבון | קרבון | קרבון | פרם |
| קמבריון | אורדוביק | סילור | דבון | קרבון מיסיסיפי | קרבון פנסילבני | פרם |
ראו גם

לוח הזמנים הגאולוגי
אזובית רמון

| אזובית רמון |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: שפתניים
סוג:: אזובית
מין:: אזובית רמון
שם מדעי
 Origanum ramonense Danin ‏דנין, 1968
אֲזוֹבִית רָמוֹן (Origanum ramonense Danin) הוא בן-שיח מדברי, בן קיימא, נדיר מאוד, בסכנת הכחדה ואנדמי לדרום ישראל (הר הנגב) ממשפחת השפתניים. המין גדל בכיסי קרקע במחשופים של סלעי גיר ודולומיט או בכיסי קרקע במצוקים וגם בערוצים קטנים סמוך למחשופי סלעים. מין זה אותר על ידי הבוטנאי אבינעם דנין בשנת 1965 והוגדר ופורסם על ידו בשנת 1967. הסוג אֲזוֹבִית (שם מדעי: .Origanum Tourn. ex L) הוא סוג של בני-שיח ועשבים רב-שנתיים ריחניים המונה כ-57 מינים ו-9 תת-מינים. בישראל שלושה מיני בר: אזובית רמון, אזובית המדבר ואזוב מצוי (אזובית מצויה) ועוד 4 מיני בר: אזובית סיני במערב סיני ושלושה בממלכת ירדן: אזובית ירדנית, אזובית פטרה ואזובית פונון.
אזובית רמון דומה לאזובית המדבר, אך שונה ממנה בכמה מאפיינים. העלים קטנים יותר והגבעולים שעירים הרבה יותר מאלה של אזובית המדבר, אבל טעמם וריחם דומים לה. הכותרת קטנה וצבעה לילך או ורוד חיוור ולא לבן. בפקע הפרח, ובפרח צעיר צבעה ארגמן ולא צהוב. הפקעים קטנים יותר מהפקעים של אזובית המדבר. הפריחה העזה חלה מסוף מרץ מדלדלת לאורך הקיץ ומתחזקת בסתיו ונמשכת עד אמצע דצמבר, והכל בהתאם ללחות הקרקע בכיס הסלע שהפרט נתון בו. אזובית רמון גדל בהר הנגב הגבוה, ברום של 800 עד 1,000 מ' ואילו אזובית המדבר מרום 300- מ' עד 700 מ'.
מאפיינים

אזובית רמון היא בן-שיח קטן אפרפר, מסועף, צפוף, גובהו עד 50 ס"מ, קוטרו עד 40 ס"מ, בעל שערות צפופות ומפושקות ומדיף ריח תימול (זעתר, מתאים לתיבול פיצה). מין זה הוא צמח סלעים מדברי בן קיימא שגדל בכיסי קרקע במחשופים של סלעי גיר ודולומיט וצור או בכיסי קרקע במצוקים וגם בערוצים קטנים סמוך למחשופי סלעים. ההתאמה של אזובית המדבר ליובש המדבר מתבטאת בחילוף עלים בעונות השנה. עלי החורף גדולים יחסית ורחבים יותר מעלי הקיץ הקטנטנים. עלי החורף החדשים מלבלבים מבסיס הגבעולים המעוצים בעת ובעונה אחת יחד עם עלי הקיץ מצהיבים של השנה שעברה. במהלך הפריחה מתייבשים עלי החורף ובחיקם מתפתחים ענפים מקוצרים (שפרקיהם קרובים שה לזה) נושאים עלי קיץ קטנטנים. המין מכוסה הן בשערות בלוטיות קצרות וצפופות והן בבלוטות צהבהבות או אדמדמות ועיתים בשערות רב-תאיות מסועפות צפופות או דלילות.
הגבעולים זקופים, מסועפים, רבועים ושעירים.
העלים נגדיים, פשוטים, יושבים, תמימים, דמוי ביצה רחבה, בסיסם דמוי לב ואורכם 8 עד מ"מ. צבע העלים משתנה מירוק עז לירוק בהיר. ההתאמה ליובש הבולטת אצל אזובית רמון היא חילוף עלים בעונות השנה. עלי החורף גדולים יחסית ורחבים (4 עד 7 מ"מ) יותר מעלי הקיץ הכהים והקטנטנים. הלבלוב בחורף הוא ניכר בעלי חורף גדולים הנישאים על ענפים המלבלבים מבסיס הצמח.
התפרחת לא צפופות ונושאות כמה פרחים.
הפרחים דו-מיניים, בעלי עטיף כפול, דו-שפתניים, מאוחי עלים, צבעם לילך חיוור, אורכם כ-9 מ"מ ומופיעים זוגות-זוגות. ובפקעיות שלצד הפרחים הפורחים מבצבצות כותרות ארגמניות (מעין כדור גלידה בגביע).
הגביע, שאורכו 3 עד 4.5 מ"מ, דמוי פעמון, דו-שפתני מאוחה עלים חלקית, בעל כ-13 עורקים, שפת הגביע עם 5 שיניים שוות פחות או יותר, והן כמעט משולשות שקוקודן חד. לוע הגביע עם טבעת שעירה וכולו מכוסה בשערות פשוטות מפושקות צפופות.
הכותרת פעמונית, צבעם לילך חיוור. ובפקעית (בתוך הגביע בפרחים צעירים) צבעה ארגמן.
צינור הכותרת, שאורכו 6 עד 8 מ"מ, בולט במידה ניכרת מהגביע. הוא שעיר בצדו החיצוני וחסר טבעת של שערות בפנים. אוגן הכותרת דמוי משפך עם ארבע אונות כמעט שוות. השפה העליונה זקופה ושטוחה. השפה התחתונה בת 3 אונות.
האבקנים 4, מעורים אל צינור הכותרת, ערוכים בשני זוגות בלתי שווים באורכם, מפושקים ובולטים מאוד מהכותרת. הזרים של האבקנים קירחים ומפורדים. המאבקים סגלגלים ובנויים מ-2 לשכות שמופרדים על ידי קונקטיב (רקמה חיבורית) דמוי משולש.
השחלה עילית, בעלת 2 עלי שחלה המתחלקים בשלב מוקדם על ידי מחיצה מדומה לארבעה מגורות בעלות ביצית אחת.
עמוד העלי אחד בולט שיוצא מבין המגורות, מבסיס השחלה ומתפצל בראשו לשתי זרועות בלתי שוות. שתי הצלקות פחוסות, דמויי ביצה ומחוברות ביניהן.
הפרי מסוג מַפְרֶדֶת (schizocarp) שעשוי 4 פרודות (זרעים, אגוזיות יבשות) ועטופות בגביע משתייר.
הזרעים סגלגלים, מעט מצולעים, יבשים, קירחים ובעלי עובר ישר.
אזובית רמון, באתר המרכז הלאומי למידע ביוטכנולוגי (באנגלית)
אזובית רמון, באתר צמחיית ישראל וסביבתה
אזובית רמון, באתר Tropicos (באנגלית)
אזובית רמון, באתר GBIF (באנגלית)
אזובית רמון, באתר The Plant List (באנגלית)
אזובית רמון, באתר האינדקס הבין-לאומי לשמות צמחים (באנגלית)
הערות שוליים

↑  Danin, A. & Fragman- Sapir, O. (2019). Flora of Israel Online, פרק ז’ חלקים 9,8, בעקבות צמחים, צמחיית ישראל ברשת
↑  אזובית רמון, באתר הערכות הסיכון לטבע ביראל
אי-ספיקת המסתם התלת-פסיגי

| --- | --- |

אקוקרדיוגרם המציג אי ספיקת המסתם התלת-פסיגי חמורה
 תחום:  קרדיולוגיה 
 מיקום אנטומי:  מסתם תלת-פסיגי 
 תסמינים:  אי-ספיקת לב 
 קישורים ומאגרי מידע
 eMedicine:  158484 
 MeSH:  D014262
 סיווגים
 ICD-10:  I07.1, I36.1 
 ICD-11:  BB81 
 
אי ספיקת המסתם התלת-פסיגי (באנגלית: Tricuspid insufficiency) היא סוג של מחלת לב מסתמית בה המסתם התלת-פסיגי של הלב, הנמצא בין הפרוזדור הימני לחדר הימני, אינו נסגר לחלוטין כאשר החדר הימני מתכווץ. אי ספיקת המסתם התלת-פסיגי מאפשרת לדם לזרום לאחור מהחדר הימני אל הפרוזדור הימני. דבר זה, מגדיל את הנפח והלחץ של הדם הן בפרוזדור הימני והן בחדר הימני, מה שעשוי לגרום להרחבת הוורידים המרכזיים ולהגברת הלחץ בתוכם.
הסימפטומים של אי ספיקת המסתם התלת-פסיגי תלויים בחומרתה. אי ספיקה חמורה של המסתם התלת-פסיגי תגרום לאי ספיקת לב ימנית, עם התפתחות מיימת ובצקת היקפית.
קולות לב אופייניים עשויים להישמע בזמן ביצוע האזנה לבית החזה. בדרך כלל קולות הלב האופייניים הם בתדירות נמוכה ונשמעים בצורה הטובה ביותר בגבול השמאלי התחתון של בית החזה. קולות הלב מתגברים בזמן שאיפת אוויר ויורדים בנשיפה, דבר זה ידוע בתור סימן קארבלו. עם זאת, קולות הלב עשויים שלא להישמע בעקבות הלחצים הנמוכים בצידו הימני של הלב. צליל לב שלישי עשוי אף הוא להישמע בגבול החזה התחתון, כאשר עוצמתו עולה בזמן שאיפת אוויר. בנוסף לכך, ניתן לחשוד באי ספיקה חמורה של המסתם התלת-פסיגי אם נראית הגדלת חדר ימין בצילום חזה וגורמים אחרים להרחבה זו נשללו. אבחנה סופית נעשית על ידי אקו לב אשר מסוגל למדוד את חומרת אי הספיקה וכן את ממדי חדר ימין והלחצים סיסטוליים.
אי ספיקת המסתם התלת-פסיגי מתרחשת עקב התרחבות הטבעת השלדית התלת-פסיגית ונקשרה לשינויים גאומטריים של הטבעת. צורת מסתמי הלב רגילה, אך נמנעת עבודה תקינה שלהם עקב עיוות היחס המרחבי. הגורמים לאי ספיקת המסתם התלת-פסיגי עשויים להיות מסווגים כמולדים או נרכשים, כאשר הפרעות מולדות הן הרבה פחות שכיחות מהפרעות נרכשות. הגורם הנרכש העיקרי לאי ספיקת המסתם התלת-הוא התרחבות החדר הימני. התרחבות זו נובעת לרוב מאי ספיקת לב שמאלית או מיתר לחץ דם ריאתי. סיבות נוספות להתרחבות החדר הימני אוטם תחתון, אוטם ימני, ולב ריאתי (cor pulmonale).
הפרוגנוזה של אי ספיקת המסתם התלת-פסיגי פחות טובה אצל גברים מאשר אצל נשים. שיעורי ההישרדות הם פרופורציונליים לחומרת אי הספיקה. אך אפילו אי ספיקת המסתם התלת-פסיגי בדרגה קלה, מפחיתה את ההישרדות בהשוואה לאנשים ללא אי ספיקה. אם אי ספיקת המסתם התלת-פסיגי נובעת מאי ספיקת לב שמאלית או מיתר לחץ דם ריאתי, הפרוגנוזה בדרך כלל מוכתבת על ידי מצבים אלו. ככלל, מומלץ טיפול תרופתי ולא כירורגי באי ספיקת המסתם התלת-פסיגי אם הסיבה היא הרחבת חדר ימין או אי ספיקת לב שמאלית.
הערות שוליים

↑  "Tricuspid Valve Disease & Tricuspid regurgitation (TR) | Patient". Patient (באנגלית בריטית). נבדק ב-2015-12-14.
↑  Berg, Dale; Worzala, Katherine (2006-01-01). Atlas of Adult Physical Diagnosis. Lippincott Williams & Wilkins. p. 90. ISBN 9780781741903.
↑  Shah PM, Raney AA; Tricuspid valve disease. Curr Probl Cardiol. 2008 Feb33(2):47-84
↑  Hung, Judy (2010). "The Pathogenesis of Functional Tricuspid Regurgitation". Seminars in Thoracic and Cardiovascular Surgery. 22 (1): 76–78. doi:10.1053/j.semtcvs.2010.05.004. PMID 20813321.
↑  Said, Sameh M; Dearani, Joseph A; Burkhart, Harold M; Connolly, Heidi M; Eidem, Ben; Stensrud, Paul E; Schaff, Hartzell V (2014). "Management of tricuspid regurgitation in congenital heart disease: Is survival better with valve repair?". The Journal of Thoracic and Cardiovascular Surgery. 147 (1): 412–419. doi:10.1016/j.jtcvs.2013.08.034. PMID 24084288.
↑  Nath, Jayant; Foster, Elyse; Heidenreich, Paul A (2004). "Impact of tricuspid regurgitation on long-term survival". Journal of the American College of Cardiology. 43 (3): 405–409. doi:10.1016/j.jacc.2003.09.036. PMID 15013122.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Karma Chameleon

"Karma Chameleon" (בעברית: "לטאת הקארמה") הוא שיר של להקת הגל החדש הבריטית מועדון תרבות, שנכלל באלבום "Colour by Numbers" של הלהקה משנת 1983.
הצלחת השיר

הסינגל יצא לאור בבריטניה בספטמבר 1983 והיה לסינגל השני של הלהקה שהגיע לראש מצעד הסינגלים הבריטי, אחרי "Do You Really Want to Hurt Me". האלבום נשאר במקום הראשון במשך שישה שבועות והפך לסינגל הנמכר ביותר בבריטניה בשנת 1983, מכר 955,000 עותקים בשנת 1983 והגיע למעמד פלטינה על ידי BPI. נכון להיום, זהו הסינגל ה-38 הנמכר ביותר בכל הזמנים בבריטניה עם מכירות של מעל 1.52 מיליון עותקים.

השיר שהה שלושה שבועות במקום הראשון במצעד הבילבורד הוט 100 האמריקאי בתחילת 1984, והפך ללהיט הגדול ביותר של הלהקה ולסינגל היחיד שהגיע למקום הראשון בארצות הברית מבין 10 להיטיהם הרבים. הסינגל מכר מעל 5 מיליון עותקים ברחבי העולם.
השיר זכה גם להצלחה עולמית, והגיע למקום הראשון ב-20 מדינות. 

בשנת 2015, השיר הגיע למקום התשיעי, מבין השירים האהובים ביותר בבריטניה, על פי סקר עבור ITV.
משמעות השיר

בראיון, הסביר סולן הלהקה, בוי ג'ורג': "השיר מדבר על הפחד הנורא מניכור שיש לאנשים. בעיקרון, אם אתה לא אמיתי, אם אתה לא מתנהג כמו שאתה מרגיש, אז אתה מקבל את מה שמגיע לך מהקארמה, זו דרכו של הטבע להחזיר לך". ג'ורג' סיפר כי כתב את השיר בזמן שהיה בחופשה במצרים, וכי שאר חברי מועדון התרבות היססו בתחילה להקליט אותו מכיוון שהרגישו שהוא נשמע כמו שיר קאנטרי.
את תפקיד המפוחית ניגן ג'אד לנדר, שהיה חבר בלהקת המרזיביט The Hideaways בשנות ה-60.
וידאו קליפ

הווידאו קליפ, בבימויו של פיטר סינקלייר, צולם באי דזבורו (אנ') בוויברידג' (אנ') במהלך 1983. עלילת הסרטון מתרחשת על גדות נהר המיסיסיפי בשנת 1870. הוא מתאר קבוצה רב-גזעית של אנשים בלבוש מהמאה ה-19, כמה מהם לבושים בצבעי אדום, זהב וירוק (כפי שמוזכר במילים). בוי ג'ורג' לבוש בתלבושת המזוהה איתו: בגדים צבעוניים, כפפות ללא אצבעות, צמות ארוכות וכובע באולר שחור.

כייס תכשיטים נראה משוטט בין ההמון וגונב מקורבנות תמימים. חברי הלהקה ושאר המשתתפים עולים על סירת נהר בשם The Chameleon, בעוד בוי ג'ורג' ממשיך לשיר. בזמן שארבעה גברים משחקים פוקר, הגנב מתגלה ונאלץ להחזיר את השלל שלקח. הוא נאלץ ללכת על הקרש בקצה הסירה ומקבל את עונשו, כשהוא נופל לנהר. כשהסרטון מסתיים, היום הפך לערב והמסיבה ממשיכה על הסירה כשהיא שטה במורד הנהר.
ראו גם

Do You Really Want to Hurt Me
הערות שוליים

↑  Rob Copsey, The UK's Official Chart 'millionaires' revealed, Official Charts, ‏19.9.2017
↑  Caroline Westbrook, The Nation’s Favourite 80s Number One: 12 more classic 80s chart-toppers which didn’t make the cut, Metro.co.uk, ‏25.7.2015
↑  60 Minutes Australia, Boy George candid interview on coming out | 60 Minutes Australia, יוטיוב, ‏12.6.2019
| --- | --- |
בקרת זהויות :  MusicBrainz work: eba2044e-bc42-4cac-b5d4-88882bab4a34
אגף התקשוב וההגנה בסב"ר

| --- | --- |
 
סמל אגף התקשוב וההגנה בסֶבֶ"ר, דגל אגף התקשוב וההגנה בסֶבֶ"ר
 פרטים
 מדינה:  ישראל ישראל
 שיוך:   צבא הגנה לישראל
 סוג:  אגף
 בסיס האם:  הקריה
 אירועים ותאריכים
 תקופת הפעילות:  2003–הווה (כ־22 שנים)
 מקים היחידה:  יצחק הראל
 נתוני היחידה
 ציוד עיקרי:  מחשבים, אמצעי תקשורת ו-C4ISTAR
 פיקוד
 דרגת המפקד:    אלוף
 מפקד נוכחי:  אלוף אביעד דגן
 מפקדים:  מפורט בהמשך
אגף התקשוב וההגנה בסֶבֶ"ר (ראשי תיבות: סביבת הרשת) במטה הכללי של צה"ל הוא הגוף המתווה את מדיניות הקשר, התקשורת, המחשוב, השליטה והבקרה ואבטחת מערכות מידע בצה"ל. אגף התקשוב הוקם ב־3 במרץ 2003, על יסודות חיל הקשר, האלקטרוניקה והמחשבים. בדומה לאמ"ן ולחילות האוויר והים, אגף התקשוב אמון על בניין הכוח והפעלתו.
ראש האגף הנוכחי הוא האלוף אביעד דגן. האגף מורכב ממספר חטיבות: חטיבת ההגנה בסב"ר, חטיבת ההתעצמות, וחטיבת ההפעלה.
האגף מנחה את תחום התקשוב בזרוע היבשה, בחיל האוויר, בחיל הים ובאגף המודיעין, עובדה המוצאת את ביטויה בסמלי זרועות אלו על סמלו של האגף.
מבנה ארגוני > תגי היחידה של חיילי אגף התקשוב וההגנה בסב"ר בפיקודים

במאי 2018 קיבלו החיילים מיחידות התקשוב השונות בפיקוד הצפון, המרכז והדרום (גדודי תקשוב פיקודיים) את תגי היחידה החדשים המאפיינים את השיוך המקצועי והשיוך הפיקודי שלהם.
תג החיילים מיחידות התקשוב בפיקוד המרכז
תג החיילים מיחידות התקשוב בפיקוד הדרום
תג החיילים מיחידות התקשוב בפיקוד הצפון
תג החיילים מיחידות התקשוב בפיקוד העורף
היסטוריה

עד להקמת אגף התקשוב במרץ 2003, סמכויותיו היו בעיקר תחת אגף המבצעים במטכ"ל. עם ההתפתחות וגדילת המורכבות של המערך התקשובי והטכנולוגיה בצה"ל היה צורך בריכוז של מאמצי התכנון והנחיות הפעילות וסדר העדיפויות התקשוביות בצה"ל. הקמתו של אגף במטה הכללי, דבר הקורה לעיתים רחוקות, שייעודו עיסוק בנושא התקשוב, הייתה ביטוי לדגש ששם צה"ל על מחשוב, תקשורת נתונים ועל שליטה ובקרה, לאחר עבודת מטה שנעשתה על ידי בני גנץ, מפקד גיס בפיקוד הצפון באותה התקופה.
בדצמבר 2005 החליט הרמטכ"ל דן חלוץ להעביר את הכפיפות של חיל הקשר והתקשוב מאגף התקשוב לזרוע היבשה, כחלק משינוי ארגוני כולל בצה"ל, שבמסגרתו הועברו גם חילות אחרים לזרוע היבשה. מלחמת לבנון השנייה הייתה המלחמה הראשונה שבה נטל חלק אגף התקשוב. בתחילת שנת 2008 החזיר הרמטכ"ל גבי אשכנזי את חיל התקשוב לאגף התקשוב.
אגף התקשוב נמצא בליבת העשייה הצבאית בתחומי התוכנה, הקשר והטכנולוגיה. פעילות זו מוצאת את ביטויה באופן בולט במיוחד בשני העשורים האחרונים, נוכח כניסת הטכנולוגיה והמיחשוב בצורה נרחבת לפעילות הצבאית. משימות האגף, מעבר לנושאי הקשר הקלאסי, הם טכנולוגיה, מחשוב, הגנה בסב"ר והצפנה. האגף הוא הצעיר מבין אגפי המטכ"ל ואנשיו פועלים לשמור על עליונות טכנולוגית בעולם התוכנה והמחשוב.
ביולי 2013 החל התהליך המכרזי להעתקת יחידות אגף התקשוב ממקומם במרכז המדינה אל קריית התקשוב שתוקם באר שבע וזאת במסגרת תוכנית העתקת בסיסי צה"ל לנגב.
זרוע הסב"ר

זרוע הסב"ר היא זרוע שתוכננה להקמה בצה"ל, שהייתה צפויה להיות אחראית על הפעלת הכוח במרחב הקיברנטי (סייברספייס) ועל לוחמת רשת (סייבר) התקפית והגנתית.
עם כניסתו של גדי איזנקוט לתפקיד הרמטכ"ל הוא הטיל על ראש אגף המודיעין, הרצי הלוי, לעמוד בראש צוות רב-זרועי לבחינת שיפור האפקטיביות המבצעית במימד הסב"ר. ביוני 2015 הורה איזנקוט על הקמת הזרוע בתוך שנתיים. את הליך התכנון והקמת הזרוע ליווה צוות היגוי מטכ"לי שכלל בין השאר את ראש אגף התכנון וסגן הרמטכ"ל. לתחומי אחריותה של הזרוע תוכננו לעבור תחומים שנמצאים באחריות אגף המודיעין ואגף התקשוב, בהם תחום הגנת הסב"ר, תחום לוחמת רשת, תחומי איסוף מודיעין ותכנון מבצעי הנוגעים בזירה הקיברנטית.
בינואר 2017 נדחתה הקמת זרוע הסב"ר, והאחריות ההתקפית לתחום הסב"ר הושארה באגף המודיעין, כאשר מטה הסב"ר הצה"לי, שהיה תחת סגן הרמטכ"ל, הוכפף לאגף התקשוב.
במאי 2017 שונה שם אגף התקשוב לאגף התקשוב וההגנה בסב"ר, בהתאם עודכן גם סמל האגף וחיילי האגף קיבלו כומתה בצבע תכלת כהה.
סמלים וכומתה

פירוש השם סב"ר הוא "סביבה רשתית". ראשי תיבות אלו נבחרו במכוון כדי שיזכירו את המילה "סייבר", המייצגת את הייעוד החדש שנוסף לאגף התקשוב: אבטחת מידע והגנה על רשתות המידע והתקשורת של צה"ל מפני לוחמת רשת.
ב-17 בספטמבר 2017 חנך אגף התקשוב וההגנה בסב"ר תג יחידה חדש. צורתו היא עיגול והרקע הוא מטריצה של ספרות 0 ו-1 המייצגות דיגיטציה של מחשבים ואת המרחב הקיברנטי. עליו מוטבע ברק אדום, סמל לתחום הקשר, התקשוב והתקשורת. בחזית מוטבע סמל המטה הכללי של צה"ל כסמל להשתלבות מערך התקשוב והסב"ר בכל מערכי צה"ל.
החל מ-17 בספטמבר 2017 חיילי האגף משתמשים בכומתה בצבע תכלת כהה.
ראש האגף, האלוף נדב פדן, אמר כי ”כומתה זו מסמלת את זהותנו – אנשי האגף – לוחמים נוכח פני אויב ומעצבים ביוזמה, חדשנות ומתוך הובלה מטכ"לית את המרחב הדיגיטלי של צה"ל. זוהי זהות אחת משותפת לכלל אנשינו העושים לילות כימים במאמץ התקשוב המבצעי, במערכה להגנה בסב"ר, בבניין הכוח הדיגיטלי של צה"ל ובכלל משימות האגף”.
החל משנת 2018, תגי היחידה של יחידות התקשוב בפיקודים המרחביים כוללים את סמל הפיקוד במקום את סמל המטכ"ל.